CELEX: 32014D0056(01)
Language: et
Date: 2014-12-15 00:00:00
Title: Euroopa Keskpanga otsus (EL) 2015/297, 15. detsember 2014 , millega muudetakse otsust EKP/2010/23 eurot rahaühikuna kasutavate liikmesriikide keskpankade emissioonitulu jaotuse kohta (EKP/2014/56)

25.2.2015   
            
            
               ET
            
            
               Euroopa Liidu Teataja
            
            
               L 53/21
            
         EUROOPA KESKPANGA OTSUS (EL) 2015/297,
   15. detsember 2014,
   millega muudetakse otsust EKP/2010/23 eurot rahaühikuna kasutavate liikmesriikide keskpankade emissioonitulu jaotuse kohta (EKP/2014/56)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 32.2 ja 32.7,
   ning arvestades järgmist:
   
               (1)
            
            
               Otsus EKP/2010/23 (1) kehtestab mehhanismi rahapoliitika operatsioonidest tuleneva emissioonitulu ühendamiseks ja jaotamiseks.
            
         
               (2)
            
            
               Tulenevalt otsustest EKP/2014/40 (2) ja EKP/2014/45 (3) tuleb korrigeerida märgistatavaid varasid, et arvesse võtta realiseeritud kasumit ja kahjumit seoses rahapoliitika eesmärgil hoitavate väärtpaberite võõrandamisega ajavahemikul alates võõrandamisest kuni järgmise kvartali lõpuni.
            
         
               (3)
            
            
               Võttes arvesse asjaolu, et üheaastase või sellest pikema tähtajaga rahapoliitika operatsioonidelt kogunev intress moodustab kogumi enne selle kogumist operatsiooni lõppemisel, tuleb kohustuste baasi ja märgistatavate varade arvestust korrigeerida kooskõlas otsuse EKP/2010/23 I ja II lisaga.
            
         
               (4)
            
            
               Otsust EKP/2010/23 tuleb vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatus
   Otsuse EKP/2010/23 I ja II lisa asendatakse tekstiga käesoleva otsuse I ja II lisas.
   Artikkel 2
   Jõustumine
   Käesolev otsus jõustub 31. detsembril 2014.
   
      Frankfurt Maini ääres, 15. detsember 2014
      
         
            EKP president
         
         Mario DRAGHI
      
   
   
      (1)  25. novembri 2010. aasta otsus EKP/2010/23 eurot rahaühikuna kasutavate liikmesriikide keskpankade emissioonitulu jaotuse kohta (ELT L 35, 9.2.2011, lk 17).
   
      (2)  15. oktoobri 2014. aasta otsus EKP/2014/40 tagatud võlakirjade kolmanda ostukava rakendamise kohta (ELT L 335, 22.11.2014, lk 22).
   
      (3)  Euroopa Keskpanga 19. novembri 2014. aasta otsus (EL) 2015/5 varaga tagatud väärtpaberite ostukava rakendamise kohta (EKP/2014/45) (ELT L 1, 6.1.2015, lk 4).
   
      I LISA
      
         
            „I LISA
            
               KOHUSTUSTE BAASI KOOSSEIS
            
            
                     
                        A.
                     
                     
                        Kohustuste baasi kuuluvad ainult:
                        
                                    1.
                                 
                                 
                                    Ringluses olevad pangatähed
                                    Käesoleva lisa eesmärgil kohaldatakse sularahavahetuse aastal iga eurosüsteemiga liituva RKP ringluses oleva sularaha osas järgmist:
                                    
                                                a)
                                             
                                             
                                                see hõlmab RKP poolt riigi vääringuühikus emiteeritud pangatähed ja
                                             
                                          
                                                b)
                                             
                                             
                                                seda vähendatakse eelnevalt jaotatud euro pangatähtedega seotud tasustamata laenusummade võrra, mida pole veel debiteeritud (ühtlustatud bilansi vara kirje 6. osa).
                                             
                                          Pärast asjaomast sularahavahetuse aastat tähendab kõikide RKPde ringluses olev sularaha euros vääringustatud pangatähti ning välja jäetakse mis tahes muud pangatähed.
                                    Juhul kui TARGET2 on sularahavahetuse päeval suletud, moodustavad RKP kohustused, mis tulenevad suunise EKP/2006/9 alusel eeljaotatud euro pangatähtedest, mis on läinud ringlusse enne sularahavahetuse päeva, kohustuste baasi osa (osana korrespondentkontost ühtlustatud bilansi kohustuste kirje 10.4 all), kuni kohustus muutub TARGET2 tehingutest tulenevalt eurosüsteemisiseste kohustuste osaks.
                                 
                              
                                    2.
                                 
                                 
                                    Rahapoliitika operatsioonidega seotud eurodes vääringustatud kohustused euroala krediidiasutuste ees, sealhulgas:
                                    
                                                a)
                                             
                                             
                                                jooksevkontod, k.a kohustusliku reservi nõue EKPSi põhikirja artikli 19.1 alusel (ühtlustatud bilansi kohustuste kirje 2.1);
                                             
                                          
                                                b)
                                             
                                             
                                                eurosüsteemi hoiustamise püsivõimaluse alusel hoiustatud summad (ühtlustatud bilansi kohustuste kirje 2.2);
                                             
                                          
                                                c)
                                             
                                             
                                                tähtajalised hoiused (ühtlustatud bilansi kohustuste kirje 2.3);
                                             
                                          
                                                d)
                                             
                                             
                                                peenhäälestuse pöördtehingutest tulenevad kohustused (ühtlustatud bilansi kohustuste kirje 2.4);
                                             
                                          
                                                e)
                                             
                                             
                                                lisatagatise nõuetega seotud hoiused (ühtlustatud bilansi kohustuste kirje 2.5).
                                             
                                          
                              
                                    3.
                                 
                                 
                                    Hoiuste kohustused lepingurikkumisega seotud eurosüsteemi tehingupoolte ees, mis on ümberliigitatud ühtlustatud bilansi kohustuste kirjest 2.1.
                                 
                              
                                    4.
                                 
                                 
                                    RKPde eurosüsteemisisesed kohustused, mis tulenevad EKP võlasertifikaatide emissiooni tagavate lihtvekslite emiteerimisest EKP-le suunise EKP/2011/14 (1) I lisa punkti 3.3. kohaselt (ühtlustatud bilansi kohustuste kirje 10.2).
                                 
                              
                                    5.
                                 
                                 
                                    Eurosüsteemisisesed netokohustused seoses ringluses olevate pangatähtedega, k.a käesoleva otsuse artikli 4 kohaldamisest tulenevad (ühtlustatud bilansi kohustuste kirje 10.3 osa).
                                 
                              
                                    6.
                                 
                                 
                                    Eurosüsteemisisesed netokohustused seoses viitemääraga tasustatud TARGET2 tehingutega (ühtlustatud bilansi kohustuste kirje 10.4 osa).
                                 
                              
                                    7.
                                 
                                 
                                    Kogunenud intress, mille iga RKP kirjendab kvartali lõpus seoses üheaastase või sellest pikema tähtajaga rahapoliitika kohustustega (ühtlustatud bilansi kohustuste kirje 12.2 osa).
                                 
                              
                  
                     
                        B.
                     
                     
                        Iga RKP kohustuste baasi summa arvutatakse ühtlustatud raamatupidamispõhimõtete ja -reeglite kohaselt, mis on sätestatud suunises EKP/2010/20.
                     
                  
      
      
         (1)  20. septembri 2011. aasta suunis EKP/2011/14 eurosüsteemi rahapoliitika instrumentide ja menetluste kohta (ELT L 331, 14.12.2011, lk 1).”
   
   
      II LISA
      
         
            „II LISA
            
               MÄRGISTATAVAD VARAD
            
            
                     
                        A.
                     
                     
                        Märgistatavate varade hulka kuuluvad ainult:
                        
                                    1.
                                 
                                 
                                    Rahapoliitika operatsioonidega seotud eurodes vääringustatud laenud euroala krediidiasutustele (ühtlustatud bilansi varade kirje 5).
                                 
                              
                                    2.
                                 
                                 
                                    Rahapoliitika eesmärgil hoitavad väärtpaberid (ühtlustatud bilansi varade kirje 7.1 osa).
                                 
                              
                                    3.
                                 
                                 
                                    Eurosüsteemisisesed nõuded, mis on samaväärsed välisvaluutareservi, v.a kuld, ülekandmisega EKP-le EKPSi põhikirja artikli 30 kohaselt (ühtlustatud bilansi varade kirje 9.2 osa).
                                 
                              
                                    4.
                                 
                                 
                                    Eurosüsteemisisesed netokohustused seoses ringluses olevate pangatähtedega, k.a käesoleva otsuse artikli 4 kohaldamisest tulenevad (ühtlustatud bilansi varade kirje 9.4 osa).
                                 
                              
                                    5.
                                 
                                 
                                    Eurosüsteemisisesed netonõuded seoses viitemääraga tasustatud TARGET2 tehingutega (ühtlustatud bilansi varade kirje 9.5 osa).
                                 
                              
                                    6.
                                 
                                 
                                    Kuld, k.a nõuded seoses EKP-le ülekantud kullaga, summas, mis võimaldab igal RKP-l märgistada oma kulla osa, mis vastab tema osa märgitud kapitali aluses suhtele kõikide RKPde poolt märgistatavas kogukullas (ühtlustatud bilansi varade kirje 1 ja varade kirje 9.2 osa).
                                    Käesoleva otsuse eesmärgil hinnatakse kulda eurodes kullahinna alusel puhta untsi kohta 31. detsembril 2002.
                                 
                              
                                    7.
                                 
                                 
                                    Nõuded, mis on seotud euro pangatähtedega, mis on eeljaotatud kooskõlas suunisega EKP/2006/9 ja mis on läinud ringlusse enne sularahavahetuse kuupäeva (osana ühtlustatud bilansi varade kirjest 4.1 kuni sularahavahetuse kuupäevani ja pärast seda osana ühtlustatud bilansi korrespondentkonto vara kirjest 9.5), kui nõue muutub TARGET2 tehingutest tulenevalt eurosüsteemisiseste nõuete osaks.
                                 
                              
                                    8.
                                 
                                 
                                    Eurosüsteemi krediiditehingute ja/või seonduvate finantsvaradega või nõuetega kolmandate isikute ees seotud täitmata nõuded, mis tulenevad eurosüsteemi tehingupoolte lepingurikkumistest, mis omandatakse tagatisena ja/või saadakse seoses lepingut rikkunud eurosüsteemi tehingupoole poolt antud tagatise realiseerimisel eurosüsteemi krediiditehingute kontekstis, mis liigitatakse ümber ühtlustatud bilansi varade kirjest 5 (ühtlustatud bilansi varade kirje 11.6 osa).
                                 
                              
                                    9.
                                 
                                 
                                    Kogunenud intress, mille iga RKP kirjendab kvartali lõpus seoses ühe aastase või sellest pikema tähtajaga rahapoliitika kohustustega (ühtlustatud bilansi varade kirje 11.5 osa).
                                 
                              
                  
                     
                        B.
                     
                     
                        Iga RKP üksikult arvestatava vara väärtus arvutatakse kooskõlas suunises EKP/2010/20 sätestatud ühtlustatud raamatupidamispõhimõtete ja -reeglite kohaselt.”